text: 40 flygtningepavilloner placeres i Bramming
  15 juni 2016 kl. 13.33
  Økonomiudvalget i Esbjerg Kommune har sagt ja til at opstille 40 flygtningepavilloner til flygtninge på en mark ved Sønderparken i Bramming. 
  411 flygtninge har Udlændingestyrelsen tildelt Esbjerg Kommune, men kun en mindre del af kvoten er faktisk ankommet til kommunen. Det kan dog ændre sig, og økonomiudvalget i kommunen har derfor besluttet at etablere 40 pavilloner på en mark ved parcelhuskvarteret i Sønderparken i Bramming.
  Pavillonerne skal placeres på omkring 3 hektar kommunalt ejet areal tæt på Sønderparken.
  Hver af de 40 pavilloner bliver 31,7 kvadratmeter, og de skal indrettes med to til tre soverum, køkken/alrum og toilet/bad. Pavillonerne er fleksible, og de kan derfor både indrettes til enten en familie med et til tre børn eller en delt bolig til to enlige. Der vil derfor alt i alt være plads til 80 voksne og op til 120 børn.
  Det vil i alt koste næsten 2,2 millioner at etablere de 40 flygtningepavilloner, men Esbjerg Kommune søger Udlænginge-, Integrations og Boligministeriet om 50 procents tilskud.
  Sådan skal flygtningepavillonerne indrettes:
  
  